**Propozície**

**Spievanky, spievanky...**

**Detská súťaž v speve ľudových piesní z regiónu Kysúc**

**I. Charakteristika súťaže**

* Do súťaže sa môžu zapojiť deti a mládež z regiónu Kysúc.
* Súťaží sa v dvoch kategóriách: sólisti speváci a spevácke skupiny.

**II. Ciele súťaže**

**Hlavným cieľom súťaže** je snaha podporiť mladé talenty, ktoré sa venujú spevu ľudových piesní a umožniť im prezentovať sa pred publikom. Podporovať poznávanie tradičných folklórnych piesní z obcí nášho regiónu.

**III. Riadenie súťaže**

**Vyhlasovateľ:** Kysucké kultúrne stredisko v Čadci, organizácia v zriaďovateľskej pôsobnosti Žilinského samosprávneho kraja

**Organizátor:** Kysucké kultúrne stredisko v Čadci

**Spoluorganizátor:** Centrum sociálnych služieb Žarec

**Termín konania:** 10. 10. 2019

**Miesto konania:** Centrum sociálnych služieb Žarec /domov dôchodcov/, spoločenská sála, M. R. Štefánika 2533/13, Čadca

**IV. Súťažné kategórie**

**1. Detské spevácke skupiny**

* **Počet členov: 3 – 15**

**2. Sólisti speváci, spevácke duá:**

**a) deti do 10 rokov**

* **Počet členov: 1 – 2**
* **Do kategórie sa zaraďujú aj deti, ktoré v roku 2019 dovŕšia 10 rokov.**

 **b) deti do 15 rokov**

* **Počet členov: 1 – 2**
* **Do kategórie sa zaraďujú aj deti, ktoré v roku 2019 dovŕšia 15 rokov.**

**V. Organizačné zabezpečenie súťaže**

* Súťaž je nepostupová.
* Súťaž pozostáva zo súťažných vystúpení, interného hodnotenia poroty, odborného seminára.

**VI. Podmienky súťaže**

* Súťaže sa môžu zúčastniť všetky kolektívy a sólisti – začiatočníci aj pokročilí, ktorí vyvíjajú svoju umeleckú činnosť v regióne Kysúc a z tohto územia aj čerpajú hudobný folklórny materiál.
* Do súťaže sa súťažiaci prihlasujú podľa miesta svojho pôsobenia alebo bydliska.
* Na prihlásenie do súťaže musí kolektív/jednotlivec spĺňať všetky podmienky uvedené v týchto propozíciách. **Kompetentná osoba vyplní prihlášku a potvrdenú podpisom, spoločne so súhlasom na spracovanie osobných údajov** (príloha propozícií), **doručí osobne alebo poštou na adresu organizátora** uvedeného v bode IX. Termíny a kontakty.
* V roku konania súťaže môžu mať všetci účinkujúci **maximálne 15 rokov.** **Výnimkou je hudobný doprovod, ktorý môže mať v roku konania súťaže maximálne 18 rokov.**
* Trvanie výstupu v kategórii Spevácke skupiny je maximálne 5 min. a v kategórii Sólisti speváci a spevácke duá maximálne 3 minúty.
* **Súťažiaci sú povinní interpretovať hudobný materiál z nášho regiónu.**

**VII. Odborná porota**

* Odbornú porotu vymenuje riaditeľka Kysuckého kultúrneho strediska v Čadci.
* Porota bude 3 členná, pričom počet porotcov je kvôli hlasovaniu nepárny.
* Člen odbornej poroty nesmie byť v konflikte záujmov, t. j. v porote nesmie pôsobiť porotca, ktorý je vedúcim súťažného kolektívu, rodičom alebo priamym príbuzným súťažiaceho.

**VIII. Finančné zabezpečenie súťaže a ocenenia**

* Súťažiaci sa zúčastňujú súťaže na vlastné náklady.
* Všetci účinkujúci, sólisti a kolektívy dostanú diplom a budú zaradení do zlatého, strieborného alebo bronzového pásma v ich súťažnej kategórii. Víťazi budú ocenení vecnými cenami a diplomom so zlatým pásmom. Vyhlásenie výsledkov bude verejné.

**IX. Termíny a kontakty**

**Termín zaslania záväznej prihlášky:** do 24. septembra 2019 do 10.00 hod.

**Adresa pre osobné odovzdanie alebo zaslanie prihlášky:**

Kysucké kultúrne stredisko v Čadci, Moyzesova 50, 022 01 Čadca

**Termín konania:** 10. 10. 2019

**Miesto konania:** Centrum sociálnych služieb Žarec, M. R. Štefánika 2533/13, Čadca /domov dôchodcov/ - spoločenská sála

**Kontakt – bližšie informácie:**

manažér na úseku folklóru a ľudového remesla Kysuckého kultúrneho strediska v Čadci

tel.: 041/433 12 51

e-mail: jana.balazova@vuczilina.sk

web: [www.kulturnekysuce.sk](http://www.kulturnekysuce.sk)

#####